કોઈપણ માણસના ઓરિજનલ સ્વભાવને જાણવો હોય ને, તો એ માંદો પડે એની રાહ જોવી. એની માંદગી એ એના સ્વભાવની બ્લ્યુ પ્રિન્ટ છે. આપણે આખી જીંદગીમાં કયા ડોક્ટર પાસે કેટલીવાર ગયા, એમ માથું ખજવાળવું પડે. કારણ આપણો સ્વભાવ છે કે આપણને શરીર કરતાં બહાર ફાંફા મારવામાં ફાવટ વધારે હોય. નરેન્દ્ર મોદી વડાપ્રધાન બનશે કે નહિ, સંજય દત જેલમાં શું કરતો હશે….. રાહુલ ગાંધીની સાસુ કોણ બનશે, એ બધાના ઇતિહાસમાં શરીરની ભૂગોળ ભૂલી જવાય એ સ્વાભાવિક છે.